ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሴካፋ ትሕቲ 15፡ ሎሚ ኤርትራ ምስ ኬንያ ወሳኒ ግጥም ክህልዋ’ዩ 22 ነሓሰ 2019 ምንጪ ስእሊ, NattiYebiyo እቲ ንፈለማ እዋን ዝካየድ ዘሎ ግጥማት ኩዕሶ እግሪ ማእከላይን ምብራቕን ኣፍሪቃ ትሕቲ 15 ዓመት ካብ ዓርቢ 16 ነሓሰ ጀሚሩ ኣብ ከተማ ኣስመራ ይካየድ ኣሎ። ኣብ ምድብ ሓደ ኣብ ሳልሳይ ደረጃ እትርከብ ኤርትራ ናብ ዝቕጽል ዙር ንምሕላፍ ወሳኒ ዝኾነ ጸወታ ሎሚ ምስታ ኣብ ቅድሚት ተሰሪዓ ዘላ ኬንያ ክተካይድ'ያ። ኣብቲ 11 ሃገራት ክሳተፋሉ ትጽቢት ተገይርሉ ዝነበረ ውድድር፡ ጅቡቲ ብምንስሓባ፡ 10 ሃገራት ኣብ ክልተ ምድባት ተደላዲለን ዛጊት ዝበዝሓ ሃገራት ሰሰለስተ ግጥማት ኣካይደን ኣለዋ። ኣብ መኽፈቲ ብዓርቢ ምስ ብሩንዲ ዝገጠመት ኤርትራ ኣብ ፈለማ ኣይቀንዓን፡ 2 ብ 1 እያ ተሳዒራ። ብሰሉስ ምስ ሱዳን ኣብ ዝነበራ ግጥም ግና ጉደለታታ ኣመሓይሻ ኣብ ልዕሊ ሱዳን 6 ብ 0 ተዓዊታ። ኣሰልጣኒ ሃገራዊት ጋንታ ኤርትራ ትሕቲ 15 ዓመት ኣቶ መኮነን ዘውዴ ድሕሪ እቲ ጸወታ ንቢቢሲ ኣብ ዝሃቦ ሓበሬታ፡ ብራኸ ናይ ኣስመራ ከም ዝጠቐሞም ገሊጹ። "ካብ ታሕቲ [ብራኸ] ስለ ዝመጹ ነቲ ኩነታት ኣየር ከም ዘይኽእልዎ ፈሊጥና ነታ ኩዕሶ ክነቀላጥፋ ኢና ፈቲንና። ስለዘቀላጠፍናያ ከኣ ክቆጻጸሩና ኣይከኣሉን" በዚ መሰረት ኤርትራ ካብ ክልተ ጸወታታት ሰለስተ ነጥብን ሓሙሽተ ጸብለልታ ሸቶን ሒዛ፡ ሎሚ ምስታ ኣብቲ ምድብ [ምድብ ሓደ] ብጸብለልታ ሸቶ ቀዳመይቲ ተሰሪዓ ዘላ ኬንያ ክትገጥም እያ። ኤርትራውያን ስደተኛታት፡ 'ካብ ሲኦል ምድሪ ናብ ማዕበል ባሕሪ' ኤርትራ ስለምንታይ ብኣጽዋር ዝተሰነየ ወተሃደራዊ ሰልፊ ገይራ?
